Botterskorsie Pasta Carbonara - Solidariteit WêreldSolidariteit Wêreld
Tuis › Nuuskantoor › Botterskorsie Pasta Carbonara
Botterskorsie Pasta Carbonara
Woensdag | 01 November | 2017
Dié pasta gereg het 'n lekker romerige tekstuur en is ryk aan geure. Die geure van die spek, botterskorsie en salie skep die perfekte balans van soet en sout. Dit is verseker 'n dis wat die hele gesin sal geniet.
1x 250 g pakkie gesnipperde spek
1x teelepel vars salie fyngekap
1x ui fyngekap
1x botterkorsie, geskil en in blokkies gesny
1 blikkie hoender aftreksel (met lae sodium inhoud)
1/4 koppie geklopte room
400 g droë linguine pasta
1/3 koppie gerasperde parmesaankaas.
Braai die spek in 'n 12 duim kleefvrye pan oor 'n matige hitte totdat dit bruin en bros is. Voeg die salie by. Haal die spek en salie mengsel uit die pan uit en plaas dit in 'n bord wat met papierhanddoeke uitgevoer is, maar los 2 eetlepels van die uitgebraaide spekvet in die pan.
Voeg die uie in die pan en braai dit oor 'n matige-hoë hitte vir 2 minute. Voeg dan die botterskorsie by, en gooi sout en peper oor na smaak terwyl jy dit af en toe deurmekaar roer, vir 7 minute lank (die uie behoort ligbruin te verkleur). Voeg die knoffel by en laat dit 'n verdere 2 minute braai terwyl jy dit steeds af en toe deur roer. Gooi die hoender aftreksel en die neutmuskaat by en laat dit kook. Draai die hitte af sodra dit kook en laat dit prut totdat die aftreksel met die helfte verminder het (dit behoort 15 minute lank te duur).
Intussen, kook die linguine pasta tot al dente in 'n groot pot soutwater volgens die instruksies op die pakkie. Probeer die pasta só kook dat dit ongeveer dieselfde tyd gaar is, as die sous wat in die volgende stap verduidelik gaan word. Dreineer die pasta sodra dit gaar is en hou 1 koppie van die pasta se water eenkant.
Laat die botterskorsie mengsel afkoel vir 'n paar minute en plaas dan die mengsel in 'n menger (hou die pan steeds soos hy is) en voeg dan ook room by die menger (met warm mengers moet mens se menger nie meer as half-vol wees nie, so as jy 'n klein menger het halveer liewer die mengsel). Bedek dit met die deksel en verwyder dan die deksel se binnekant. Meng die mengsel totdat dit loperig en glad is, terwyl jy 'n gevoude kombuisvadoek oor die deksel hou.
In die pan wat eenkant gehou is, meng die gedreineerde pasta, die botterskorsiepuree-mengsel, en 1/4 koppie van die pasta se water. Kook dit oor 'n matige hitte terwyl jy dit roer en voeg nog van die pasta water by om dit te verdun na jou smaak en totdat die pasta bedek is met die sous (dit neem ongeveer 2 minute). Gooi 1/3 koppie parmesaankaas by, en voeg dan sout en peper by na smaak. Bedien die pasta bedek met parmesaankaas, spek, salie en nog peper.